PTT-BCP ปรับลดราคาน้ำมันทุกชนิดมีผลพรุ่งนี้
ปตท.-บางจาก ลดราคาน้ำมันทุกชนิดลิตรละ 30 สต.เว้น E85 คงเดิม มีผลพรุ่งนี้ (6 พ.ค.)
5 พ.ค. 2560

บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ประกาศปรับลดราคาขายปลีกน้ำมันทุกชนิดลงลิตรละ 30 สตางค์ ยกเว้น E85 คงเดิม มีผลตั้งแต่วันพรุ่งนี้ (6 พ.ค.)
ทั้งนี้ จะส่งผลให้ราคาน้ำมันของ ปตท.และบางจากฯ ในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 33.46 บาท, แก๊สโซฮอล์ 95 ลิตรละ 26.35 บาท, แก๊สโซฮอล์ 91 ลิตรละ 26.08 บาท, E20 ลิตรละ 23.84 บาท, ดีเซล ลิตรละ 24.49 บาท ส่วน E85 คงเดิมที่ลิตรละ 19.54 บาท (ราคานี้ยังไม่รวมภาษีท้องที่ของแต่ละจังหวัด)